Københavns Adresseavis, 1837-09-30
En ung, dannet Pige, af honnet Familie, ønsker sig Condition til 1ste November for at staae i en Boutik eller pænt Udsalg, da hun regner og skriver godt, og har stor Lyst til Handelen, eller og forat deeltage i alt indvendigt Arbeide, hvortil hun er vant. Hun kan godt omgaaes Børn, tillige kan hun Skræder= og Linnedsyning. De herpaa Reflecterende behage at henvende sig i Aabenraa Nr. 245, anden Sal.